
Datganiad

Fy ngwaith i yn llwyr yw’r prosiect ymchwil yma, heblaw fy mod wedi cyfeirio at unrhyw waith arall. Deellir mai unrhyw gwaith sydd wedi cael eu ddefnyddio heb gyfeirio ato yn weithred o lên-ladrad ac yn arwain at canlyniadau difrifol.  




























Diolchiadau


Hoffwn i ddiolch i Sioned Hughes am y cymorth enfawr rydw i wedi derbyn trwy gydol yr aseiniad. Hoffwn i hefyd ddiolch i’r ysgol wnaethaf treulio pythefnos ynddo ar fy mhrofiadau dewisol, cefais lawer o gymorth. Yn ogystal hoffwn i ddiolch Lisa Evans, cydlynydd yr awyr agored yn ysgol yr ysgol, am rhoi’r cyfle iddyn ni weld ysgolion coedwig a thraeth yn cael eu gweithredu, wnaethaf mwynhau’r profiad yn fawr. Diolch yn fawr iawn.

Pennod 1: Cyflwyniad

1.1 Nod a Rhesymwaith

Nod y prosiect ymchwil yw ymchwilio i effaith dysgu ac addysgu yn yr awyr agored ar les a hyder dysgwyr yn yr ysgol gynradd. Penderfynwyd canolbwyntio ac ymchwilio'r effaith o ddysgu yn yr awyr agored, er mwyn gweld os yw dysgu yn yr awyr agored yn effeithio lles a hyder y dysgwyr. Amlyga Donaldson y pwysigrwydd o addysgu a dysgu yn yr awyr agored. Wrth benodi ‘unigolion iach hyderus’ (Donaldson, 2015, tud. 30) fel un o’r 4 dibenion y cwricwlwm newydd, noda’r effaith a pha mor hanfodol i’w greu dysgwyr iach ac hyderus. Pwysleisia'r angen i hybu dysgwyr a phobl ifanc ‘i wella eu hiechyd a lles drwy fwynhau awyr iach’ (Donaldson, 2015, tud. 88). Awgryma Donaldson gallaf arsylwi’r ‘ymatebion sy’n cyfeirio at agweddau ar eu heffeithiolrwydd personol a hunanhyder’ (Donaldson, 2015, tud. 25). Er hyn, wrth i’r cwricwlwm newydd Donaldson ddatblygu yng Nghymru, pwysleisia'r angen i hybu dysgwyr a phobl ifanc ‘i wella eu hiechyd a lles drwy fwynhau awyr iach’ (Donaldson 2015, tud. 88). Penoda Donaldson (2015), ‘iechyd a lles’ (Donaldson, 2015, tud. 45), gyda’r nod bydd hyn yn atgyfnerthu pa mor hanfodol yw addysgu yn yr awyr agored ar ddatblygiad personol yr unigolion, ac wrth i’r cwricwlwm gynyddu ar draws ysgolion y wlad, bydd pob blwyddyn a Chyfnod Allweddol yn hybu a chymryd mantais o’r ardaloedd allanol.    

O ganlyniad i ddysgu ac addysgu yn yr awyr agored, profir budd o wella lles a hyder yr unigolion ac i ddatblygu annibyniaeth y dysgwyr (Constable, 2017). Gobeithir wrth addysgu ar brofiad addysgu proffesiynol ac wrth ymchwilio a phenodi cyfweliadau yn ystod y profiad dewisol, y derbynnir llawer o adborth ar sail llais y dygwyr ynglŷn â dysgu yn yr awyr agored. Pwysleisia’r dysgwyr eu mwynhad wrth ddysgu yn yr awyr agored, yn hytrach na thu fewn yn yr ystafell dosbarth. Wrth arsylwi a chynnal cyfweliadau ar y dewisol, nid yw ysgolion yn hybu nag yn pwysleisio’r pwysigrwydd o’r awyr agored, yn enwedig yng Nghyfnod Allweddol 2. Gwelir wrth i’r dysgwyr tyfu trwy gydol yr ysgol mae eu cyfleoedd o ddysgu ac archwilio yn yr awyr agored yn lleihau. Pwysleisir Fframwaith y Cyfnod Sylfaen fwy o bwyslais ar ddysgu ac addysgu yn yr awyr agored i gymharu a cwricwlwm Cyfnod Allweddol 2 (AAaS, 2015)
1.2 Fy Namcaniaeth

Credir bod bron pob plentyn yn mwynhau chwarae a dysgu yn yr awyr agored. Wrth i’r dysgwyr fynychu’r ysgol maent yn derbyn llawer o brofiadau amrywiol, falle nad oeddynt wedi derbyn profiad eisoes gartref neu gyda’u teulu. Fel athrawon, nid ydynt yn ymwybodol beth mae ein dysgwyr yn gwneud tu allan i’r ysgol, falle nad yw’r unigolyn wedi cael awyr iach o gwbwl dros y penwythnos, neu dros y gwyliau.  Mae dyletswydd ar addysgwyr i ddarparu ystod eang o brofiadau i ein dysgwyr. Cytunir gyda gwaith Froebel (1782-1852). Defnyddir y term ‘kindergarten’ (Froebel, 1782-1852, dyfynnwyd yn, Constable, 2017, tud. 2), yn Almaeneg, ac yn cyfieithu i ‘garden for children’ (Froebel, 1782-1852, dyfynnwyd yn, Constable, 2017, tud. 2). Ategir y pwysigrwydd o greu cysylltiadau gyda’r natur a’r awyr agored, i helpu deall eu hun a’u rhan nhw yn ein cymuned (Froebel, 1782-1852, dyfynnwyd yn, Constable, 2017). Teimlir eu bod yn hanfodol i’r dysgwyr greu cysylltiadau’n naturiol, wrth gael eu hannog i ddatblygu annibyniaeth wrth archwilio yn yr awyr agored. Wrth i’r dysgwyr archwilio a ddatblygu annibyniaeth, gwelir effaith cadarnhaol ar les a hyder yr unigolion.  

1.3 Dulliau ymchwil

Er mwyn archwilio effaith awyr agored ar les a hyder dysgwyr bwriedir defnyddio amrywiaeth o ddulliau ymchwil, yn cynnwys pythefnos yn arsylwi mewn ysgol dewisol. Penderfynir creu a darparu holiaduron i’r athrawon, cynnal cyfweliadau gyda’r athrawon, ac yn anffurfiol gyda’r dysgwyr. Yn ogystal bwriedir arsylwi llawer o brofiadau a gwersi tu fewn a thu fas o’r ystafell dosbarth, er mwyn cymharu’r ddau, ac i gael amrywiaeth o wybodaeth o sefyllfaoedd a lleoliadau gwahanol megis, yn y goedwig ac ar y traeth.  

Pennod 2: Adolygiad Llenyddiaeth

Bwriedir cyfeirio at yr hyn sydd wedi cael ei ysgrifennu yn barod am ddysgu yn yr awyr agored a’i effaith ar les ac hunan hyder dysgwyr yn yr ysgol gynradd. Cyfeirir at ddiffiniadau o ddysgu yn yr awyr agored yn gyntaf, yna at y gwahanol ffyrdd o addysgu yn yr awyr agored, gan orffen gyda’r manteision a’r heriau wrth addysgu a dysgu yn yr awyr agored.

2.1 Beth yw dysgu yn yr awyr agored?   

Ymysg y byd addysg gwelir dadl ynglŷn â’r gwahaniaeth rhwng dysgu yn yr awyr agored. Dadleuir y gwahaniaeth rhwng dysgu a hybu natur a’r adnoddau naturiol allanol, a dysgu yn y tu fas, megis darllen neu ardal allanol.  Yn ôl Education Scotland (Anhysbys), mae dysgu yn yr awyr agored yn ymdrin â dulliau arbrofol a synhwyraidd, sy’n hybu ein dysgwyr i ymglymu i’r ddysgu. Dywedir mai’r lleoliad mae’r ddysgu yn cael eu cynnal yn rhan annatod o’r broses. Pwysleisir atodiad A y pwysigrwydd o’r perthynas rhwng y dysgwyr, y weithgareddau a’r lleoliad mae’r ddysgu yn cael eu cynnal (Education Scotland, Anhysbys, tud. 5). Dywedir mai rhaid meddwl yn ddwys wrth ddewis lleoliad o’r dysgu ac addysgu, er mwyn uchafu'r cyfleoedd a chwrdd ag anghenion y dysgwyr. (Education Scotland, Anhysbys). Yn ôl Institiute for outdoor leaning (2018) dywed yn ffurfiol mae dysgu yn yr awyr agored yn cynnwys athrawon yn arwain y ddysgu yn yr awyr agored gan hybu a defnyddio’r byd naturiol i ategi’r ddysgu. Serch hynny, dywed mai dysgu yn digwydd yn gyson wrth brofi yn y byd naturiol, ac wrth ddatblygu sgiliau a dealltwriaeth o’r awyr agored (Institute of outdoor learning, 2018).
Dadleuir bod y term dysgu tu fas yn cynnwys ystod eang o weithgareddau a phrofiadau a chafodd eu ymgymryd tu allan i’r ystafell dosbarth, megis darllen neu alltaith yn yr awyr agored (Education Scotland, Anhysbys). 
Dylid pob gweithgaredd allanol, pa un ai’n dysgu yn yr awyr agored neu’n dysgu tu allan cyflenwi ei gilydd i greu cynnydd ac ystod eang o brofiadau i’r dysgwyr. (Education Scotland, Anhysbys).  
Dadleua Blackwell a Moseley (2017) ynglŷn â’r gwahaniaeth rhwng dysgu yn yr awyr agored ac Ysgolion Coedwig. Dywed y tebygrwydd rhwng y ddau yw eu bod yn adeiladu ac yn helpu datblygu hyder, lles a’u allu i ymddiried ynddo’i hun a’i gilydd. Er hyn dywed bod fwy o reolaeth a strwythur wrth ddysgu ac addysgu yn yr awyr agored i gymharu ag ysgolion Coedwig. Yn ogystal dywed wrth addysgu yn yr awyr agored mae rhaid i ni fel athrawon feddwl ynglŷn a sawl ddysgwr ar gyfer pob ardal allanol, ond wrth addysgu yn ysgolion Coedwig nad yw’r athrawon yn arwain y ddysgu, ‘a child’s curiosity could open up a whole new area of learning’  (Blackwell a Moseley, 2017). Wrth ddarparu profiadau yn yr ysgol Coedwig nad yw’r gweithgareddau wedi cael eu cynllunio mor drylwyr, ac mae’n ffocysu’n fwy ar y profiadau a derbynia’r dysgwyr, ac iddyn nhw greu cymdeithas ddiogel, er mwyn adeiladu perthnasau. Pwysleisia Blackwell a Moseley (2017) y pwysigrwydd o adfyfyrio gyda’ch dysgwyr wrth greu a datblygu’r profiadau yn yr ysgol Coedwig, ‘an experience without reflection doesn’t create learning’. 
Pwysleisir (AAaS, 2009) bod llawer o weithgareddau a sgiliau yn cael eu dysgu a’u ddatblygu tu allan, serch hynny dywed bod llawer fwy o bwrpas i’r awyr agored na symud gweithgaredd o du fewn tu allan. ‘Mae mwy i ddysgu yn yr awyr agored na chymryd gweithgareddau dan do a’u cyflawni yn yr awyr agored’ (AAaS, 2009, tud. 3). Er mwyn sicrhau arfer da, crybwyllir i sôn am y bwysigrwydd o wahaniaethu rhwng ddysgu yn yr awyr agored, ac amser chwarae (AAaS, 2009).  
2.2 Sut mae dysgu yn yr awyr agored?
Mae ystod eang o weithgareddau, lleoliadau, neu sefyllfaoedd gallwch ddysgu neu addysgu yn yr awyr agored, megis ardaloedd allanol, ysgolion coedwig ac ysgolion traeth.  
Ardaloedd Allanol
Yn y cyfnod sylfaen ddarperir ardaloedd tu fas yn ogystal â thu fewn i’r ystafell dosbarth.  Argymhellir i drafod a’u gyd staff ac esbonio’r darpariaethau i'ch dysgwyr, er mwyn iddynt weld a ddeall eich gweledigaeth ar gyfer yr ardal, i sicrhau bod y dysgwyr yn cael y profiadau cyfoethog o’r ardaloedd rydych wedi darparu (AAaS, 2009). Wrth ddarparu dysgu yn yr awyr agored mae’n galluogi’r dysgwyr i gymryd risgiau, sy’n rhan hanfodol o bwysig o ddysgu ac addysgu yn yr awyr agored. Wrth gynllunio ar gyfer ardaloedd allanol mae rhaid ystyried amryw o ffactorau megis, offer, risgiau a’r tywydd. (AAaS, 2009), felly mae rhaid sicrhau eich bod yn ail ymweld a myfyrio ar eich darpariaethau allanol yn gyson, yn ogystal â’r darpariaethau tu fewn yr ystafell dosbarth. Argymhella’r ‘Awdurdod Gweithredol Iechyd a Diogelwch’ i gynnal asesiad risg yn flynyddol ar gyfer eich darpariaethau allanol. Serch hynny, os rydych yn addasu neu’n amrywio eich darpariaethau yn dymhorol gallwch gynnal asesiad risg wrth gynllunio ar gyfer y darpariaethau newydd, er mwyn sicrhau diogelwch a les y dysgwyr (AAaS, 2009).
Ysgolion Coedwig
Cyflwynir ysgolion Goedwig yn y Deyrnas Unedig yng Ngholeg Bridgwater yn 1990 (Constable, 2017). Bwriedir cyflwyno ysgolion goedwig yn y DU i helpu plant i oresgyn teimlo’n ddi hyder ac i hybu hunan hyder (Constable, 2017).  Yn ddiweddar mae fwy o ysgolion yn ymgymryd ag yn integreiddio ysgolion Goedwig fel rhan annatod o fywyd ysgol, ac maent yn helpu dysgwyr ddatblygu llawer o sgiliau yn ymarferol yn y goedwig. Wrth ddysgu yn y goedwig mae’r dysgwyr yn cael teimlad o ryddid, ac wrth iddynt arbrofi yn yr amgylchedd maent yn helpu cryfhau hunan hyder a les yr unigolion. Datblygir yr unigolion sgiliau hanfodol wrth arbrofi yn y goedwig, a sgiliau newydd gydol oes na fyddai’n gallu ddysgu yn yr ystafell dosbarth, ‘Forest school has become an ethos rather than a place’ (Constable, 2017, tud.9).

Wrth i’r dysgwyr fynychu’r coedwig mae’r sesiynau yn cael eu sbarduno gan syniadau, diddordebau a ddychymyg y plant (AAaS, 2009). Gall y ddisgyblion ddysgu i gymryd risgiau ond mewn sefyllfaoedd rheoledig, sy’n ddarparu fwy o gyfleoedd iddynt archwilio yn annibynnol (AAaS, 2009). 

Er mwyn cael ‘ysgol Coedwig’ eich hun, mae rhaid darparu tair elfen hanfodol, sef y lleoliad, nai llai ar dir yr ysgol neu rhywle all y plant ymweld yn aml. Pwysleisir mai’n hanfodol i gael athro cymwysedig ‘Level 3 Forest School leader qualification’, er mwyn rhedeg yr ysgol coedwig a bod yn gyfrifol am yr ymyrraeth (AAaS, 2009, tud. 6). Yn olaf, er mwyn ddarparu’r profiad a chysondeb i’r dysgwyr mae rhaid ymweld â’r un lleoliad yn wythnosol, neu’n fwy am o leiaf ddeg wythnos, sy’n galluogi'r disgyblion ymgyfarwyddo a’r goedwig er mwyn adeiladu perthynas gyda’r amgylchedd a’i gilydd. (AAaS, 2009). 

Ysgolion Traeth 
Yn debyg i ysgolion Coedwig mae ysgolion Traeth yn darparu profiadau cyfoethog ond yn lleoliad gwahanol. Wrth i’r disgyblion ymweld â’r traeth byddant yn dysgu am wybodaeth, a defnyddio sgiliau gwahanol i gymharu â’r goedwig.  Pwysleisir y bwysigrwydd o hybu ac integreiddio natur i ddarparu’r profiadau bythgofiadwy i ein ddysgwyr ‘nature provides such a rich bank of freely available resources but we severely under utilise them when it comes to teaching’ (Clanfield, 2017). Er mwyn ddysgu a ddarparu’r profiadau o ysgol traeth mae rhaid cymhwyso gyda ‘Level 3 OCN Beach Schools Practical Skills and Environmental Management course’ (Clanfield, 2017). Pwysleisia ddisgyblion eu barn gadarnhaol amdano ysgolion traeth, dywed a deallon y pwysigrwydd a’r cyfleodd i ddysgu pynciau megis Daearyddiaeth a Gwyddoniaeth ar y traeth. Yn ogystal dywed eu fod yn sbarduno eu ddysgu ‘when you go back into the classroom because you’ve experienced it you pay so much more attention’ (Beach Schools South West, 2019).
2.3 Manteision ac HERIAU dysgu yn yr awyr agored   
Darganfyddir ystod o fanteision i ddysgu ac addysgu yn yr awyr agored. Mae’n hanfodol, ein fod yn addysgu yn yr awyr agored ar gyfer pwrpas ac er mwyn lles y addysgu a’r ddysgwyr, ‘overall education out of doors is physically and mentally taxing. We have to be convinced all the effort is for a good reason’ (Bilton, 2010, tud. 11). 
Pwysleisir bod addysgu yn yr awyr agored yn profi’n llwyddiannus yn enwedig gydag ein dysgwyr o gefndiroedd difreintiedig, ein dysgwyr sy’n weld bywyd ysgol yn heriol, ac ein dysgwyr yn y Cyfnod Sylfaen sy’n dysgu yn ymarferol (Constable, 2017).  Dywedir un o’r fanteision i ddysgu yn yr awyr agored yw mae’n ddarparu profiadau ddysgu ac addysgu amrywiol i ein ddisgyblion, can yn ddarparu llawer fwy o brofiadau i ddatblygu sgiliau megis ddatblygiad personol a chymdeithasol, datrys problemau, a sgiliau cydweithio ag eraill (Nedovic a Morrissey, 2013). Yn ogystal â’r sgiliau hanfodol gallwch ddatblygu yn yr awyr agored gall hefyd ddatblygu sgiliau llythrennedd a rhifedd. Wrth addysgu yn yr awyr agored maent yn hanfodol wrth ddatblygu lles a hyder ein dysgwyr, gall ddatblygu lles a hyder personol y dysgwyr ac eu hyder wrth gweithio ag eraill ac wrth gwneud gwaith academaidd. ‘In health and wellbeing there are opportunities to become physically active in alternative ways and to improve emotional wellbeing and mental health’ (Nedovic a Morrissey, 2013, tud. 9).   
Gwelir yn yr Alban maent yn cytuno gyda’r manteision a buddion o ddysgu ac addysgu yn yr awyr agored. Yn ogystal, dywed bod ddysgu yn yr awyr agored yn lleoliad da i asesu sgiliau’r ein dysgwyr, ac maent yn darparu cyfleoedd i wahaniaethu ar gyfer anghenion ddysgu unigol pob disgybl. Wrth asesu yn yr awyr agored ddarparu’r cyfle i asesu ac arsylwi y ddisgyblion a gallwch fanteisio ar y cyfle i siarad gyda’ch ddisgyblion ynglŷn a’r ffordd ymlaen personol iddynt (Education Scotland, 2010).   

Er bod yna llawer o fanteision ynglŷn â dysgu ac addysgu yn yr awyr agored, gwelir hefyd bod yna heriau yn wynebu’r athrawon. Gwelir bod yr un heriau yn wynebu gwledydd dros y Deyrnas Unedig, yn ôl adroddiad Natural England (2012) mae hyder a frwdfrydedd athrawon yn her enfawr, wrth addysgu yn yr awyr agored.  Yn ogystal â hyder personol athrawon ynglŷn â dysgu yn yr awyr agored, pwysleisir pryder yr addysgwyr ynglŷn ag iechyd a diogelwch. Yn ychwanegol ag hyder a brwdfrydedd, gwelir bod amser a straen ar athrawon yn her fawr wrth addysgu yn yr awyr agored. Dywed bod rhaid cynllunio yn fwy trylwyr ar gyfer yr awyr agored ac maent yn cymryd llawer fwy o amser i gynllunio ar gyfer yr awyr agored i gymharu â’r ystafell dosbarth. Os ydych yn addysgu yn ysgol Coedwig neu ysgol Traeth, mae rhaid cynllunio amser ar gyfer teithio i’r lleoliad, yn ogystal (Natural England, 2012).  Hefyd, dywed mai’n llawer o straen ar athrawon er mwyn trosglwyddo a darparu’r holl gwricwlwm i’r dysgwyr ac er mwyn asesu ein disgyblion. Wrth addysgu yn yr awyr agored maent yn llawer mwy heriol i asesu'r ddysgu.
 
Cytunir gyda’r heriau o addysgu yn yr awyr agored, wrth ddweud nad oes ddigon o arbenigedd gan athrawon i addysgu yn yr awyr agored. Yn ogystal gellir fod yn heriol gyda’r risg o dywydd wael (Davies a Hamilton, 2016).

Wrth ymchwilio'r effaith o ddysgu ac addysgu yn yr awyr agored ar les a hyder y dysgwyr gwelir y ddau ochr i’r ddadl. Serch hynny, gwelir arfer dda yn feithrinfa Llandogo sy’n hybu’r awyr agored er mwyn cael effaith cadarnhaol ar sgiliau cymdeithasol, a lles y dysgwyr (Estyn, 2015). Dywed bod y dysgwyr yn cael sesiynau wythnosol yn yr ysgol Goedwig, ac yn dysgu’n ymarferol yno ar sail eu diddordebau, sy’n hybu chwilfrydedd y plant yn eu dysgu. Er dywed Davies a Hamilton (2016), bod tywydd yn her wrth addysgu yn yr awyr agored, dengys y feithrinfa gellir goresgyn yr her trwy ddewis a darparu gweithgareddau ar sail y tywydd (Estyn, 2015). Pwysleisir yr ysgol yr effaith cadarnhaol mae’r ysgol goedwig yn cael ar ‘ddatblygiad holistig plant, gan gynnwys lefelau uchel o les a medrau corfforol, cymdeithasol, annibynnol a medrau cyfathrebu’ (Estyn, 2015).   

Pennod 3: Methodoleg 

Cyn mynychu profiadau dewisol, roedd rhaid cwblhau ffurflen foeseg yn dilyn canllawiau BERA. Gwelir atodiad B Pwysleisir pa mor hanfodol yw glynu tuag at y canllawiau ac i barchu’r gofynion y bobl rydych yn cyfweld neu’n darparu holiaduron iddo. Crybwyllir ar y pwysigrwydd i wneud y dysgwyr a’r athrawon yn ymwybodol allant nhw adael neu wrthod i ateb unrhyw gwestiwn ar unrhyw bryd. Yn ogystal mae rhaid gwneud yn ymwybodol nad oes rhaid iddyn nhw gyfranogi yn erbyn eu dymuniad. Ategir Bera'r pwysigrwydd o ymchwil addysgol, ac yn helpu gwella ansawdd ymchwil addysgol (BERA, 2018). Awgrymir i lynu ac i wneud yn siŵr eich bod yn aros o fewn canllawiau BERA, ac yn feddwl am foeseg ein cyfranogwyr (BERA, 2018).  Yn ogystal awgrymir i’r ymchwiliwr wneud y cyfranogwyr yn ymwybodol o’r canllawiau, ac yn eu hybu i ddarllen.  

Wrth hybu llais y dysgwyr yn y dulliau ymchwil mae rhaid sicrhau nad ydych yn rhwystro eu hawliau plant, a sicrhau rydyn nhw’n ymwybodol o eu hawliau nhw. Dyfeisiwyd y ‘Children’s Rights-Based Approach to Research (Centre for Children’s Rights, 2012) er mwyn sicrhau hyn. Pwysleisir y canolfan safonau ar gyfer pobl sy’n ymchwilio yn cynnwys y dysgwyr, ac yn sicrhau nad yw eu hawliau plant yn cael eu rhwystro.  

 Pwysleisia’r UNCRC bwysigrwydd o lynu tuag at yr hawliau hyn. Gwelir Erthygl 12, sy’n ddweud mai hawl gan bob plentyn fynegi eu barn a theimladau. (Unicef, Anhysbys). Yn ogystal pwysleisir Erthygl 13, yr hawl i bob plentyn cael rhyddid i fynegi eu meddyliau a’u farn os nad ydynt eisiau gwneud rhywbeth (Unicef, Anhysbys). Wrth gynnwys y dysgwyr yn yr ymchwil, mae rhaid gwneud yn siŵr eich bod yn rhoi’r rhyddid iddynt ddweud ac ateb beth bynnag yn rhydd, ac mae rhaid pwysleisio nad oes angen iddynt ateb os nad dymunwyd.  

Defnyddir holiaduron, cyfweliadau, ac arsylwadau fel dulliau ymchwil ar gyfer fy aseiniad. Wrth fynychu profiadau dewisol, cefais ystod eang o gyfleoedd i arsylwi athrawon a dysgwyr yn yr ardaloedd, ysgolion Goedwig ac ysgolion traeth. Yn ogystal, wnaethir ddarparu 5 holiadur i athrawon o gyfnod sylfaen hyd at  gyfnod allweddol 2.  Wnaethir hefyd cynnal 3 gyfweliad ar fy mhrofiad dewisol, gyda chydlynydd y Cyfnod Sylfaen, cydlynydd yr awyr agored a’r ysgolion Coedwig a’r Brifathrawes. 

3.1 Holiaduron
Wrth ddarparu holiaduron fel dull ymchwil, gwelir bod manteision ac anfanteision ynglŷn â’r dull. Yn ôl Williams (2003), mae’n hanfodol o bwysig i wneud eich cwestiwn yn glir o’r cychwyn, ac wrth gynllunio’r holiadur mae’n hanfodol i ddychwelyd i’r cwestiwn er mwyn ddarparu’r holiadur fwyaf effeithiol ar gyfer eich ymchwil. Pwysleisir mai pobl yn fwy awyddus i ateb holiaduron sy’n berthnasol iddynt (Williams, 2003). Felly, wrth ddarparu’r holiaduron i gynulleidfa sy’n hybu’r awyr agored, gobeithir bydd fwy o atebion dibynadwy. Er hyn, nad oedd yr holl athrawon yn mwynhau ac yn hybu’r awyr agored. Yn ôl Milne (Anhysbys), mae holiaduron fel arfer yn ddull eithaf cyflym er mwyn casglu gwybodaeth, serch hynny, gall cymryd amser hir er mwyn paratoi’r holiadur ac i ddadansoddi ar ôl casglu i nôl mewn.  
Er mae llawer o fanteision i ddefnyddio holiaduron fel dull ymchwil mae yna hefyd anfanteision yn gysylltiedig â’r dull. Yn ôl Milane (Anhysbys), os ydych yn defnyddio cwestiynau caeedig, ni all yr unigolyn esbonio eu dadl neu eu rheswm dros atebion penodol. Serch hynny, wrth ddarparu cwestiynau agored, gallwch weithiau derbyn gormod o wybodaeth gyda gormod o ddata i ddadansoddi. Yn ogystal nid ydych yn gwybod pa mor ddibanadwy yw’r atebion o holiaduron, gall pobl ymateb heb feddwl neu talu sylw (Milane, Anhysbys). 
Cyfweliadau
Defnyddir cyfweliadau fel dull ymchwil. Fel ymchwilydd gwelir llawer o fanteision i’r dull, serch hynny gwelir anfanteision yn ychwanegol. Dywed Opdenakker (2006), bod cyfweliadau’r dull ymchwil fwyaf poblogaidd. Pwysleisir wrth gyfweld a rhywun yn berson gallwch, defnyddio iaith y corff neu eu llais i helpu dadansoddi eu hatebion. Hefyd wrth gyfweld ym mherson, gallwch gael sgwrs naturiol, a gofyn unrhyw gwestiynau ychwanegol os oes angen (Opdenakker, 2006). Serch hynny, gall cyfweliadau cymryd llawer o amser, i gynllunio amser i gwrdd ag i gynnal cyfweliadau dwys. Wrth gyfweld ar fy mhrofiad dewisol gwaethaf recordio y chyfweliad ar ipad. Pwysleisir y fantais i ddefnyddio dyfais recordio, er mwyn ail gwrando os oes angen, ac maent yn fwy ddibynadwy nag ysgrifennu nodiadau (Opdenakker, 2006).  
Dadleua Kvale (2003, dyfynnwyd yn Alshenqeeti, 2014), bod cyfweliadau yn ddull llawer fwy effeithiol er mwyn casglu data nag holiaduron, oherwydd gallwch ymchwilio yn fwy dwys wrth gyfweld ag unigolyn.  
Dadleua Walford (2007, tud. 147, dyfynnwyd yn Alshenqeeti, 2014, tud. 43) bod ‘interviews alone are an insufficient form of data.’ Felly wrth ddefnyddio ystod eang o ddulliau ymchwil megis cyfweliadau, holiaduron ac arsylwadau, maent yn helpu casglu llawer o wybodaeth er mwyn dadansoddi ymhellach. Cytuna Ho (2006, dyfynnwyd yn Alshenqeeti, 2014), sy’n pwysleisio er mae cyfweliadau yn ddull ymchwil effeithiol mae rhaid defnyddio fel dull ochr yn ochr ag ystod o ddulliau gwahanol.  Dywed Alshenqeeti (2014), os ydych yn defnyddio arsylwadau ochr yn ochr â chyfweliadau, gallwch ymchwilio arfer dda, ac ymddygiad y person rydych yn cyfweld.   
3.2 Arsylwadau
Defnyddir arsylwadau fel dull ymchwil arall. Wrth arsylwi llawer o weithgareddau tu fas, ysgolion coedwig ac ysgolion traeth wnaethir casglu llawer o ddata a gwybodaeth. Heddiw, defnyddir llawer o ymchwilwyr ar draws y byd arsylwadau fel dull ymchwil, a gwelir budd i’r dull oherwydd gall unrhyw un cyflawni arsylwad ar unrhyw bwnc neu astudiaeth (Lowwe a Zemilansky, 2011). Pwysleisir un o’r anfanteision gyda defnyddio arsylwadau fel dull ymchwil yw gall yr ymchwilydd fod yn rhagfarnllyd ac ysgrifennu nodiadau yn fwy seiliedig ar eu barn bersonol. Felly wrth arsylwi ar fy mhrofiadau dewisol wnaethir recordio’r arsylwadau. Cytuna Lowwe a Zemilansky (2011), wrth bwysleisio’r pwysigrwydd o recordio eich arsylwadau. Gwelir wrth arsylwi ymddygiad, agwedd a hyder  y dysgwyr tu fas i gymharu a thu fewn yr ystafell dosbarth, gwelir y wahaniaeth o’r awyr agored a sut maent yn effeithio’r ddysgwyr ‘Observation allows you to create and observe actual situations’ (Analytics Team, 2015).  Yn ogystal wrth arsylwi maent yn ddarparu sefyllfaoedd go iawn, ac yn rhoi ymatebion fwy dibynadwy i eich ymchwil (Upfront Analytics Team, 2015).  Er hyn dywedir, gall yr ymchwilydd dehongli wybodaeth meant wedi weld yn anghywir (Upfront Analytics Team, 2015).  
Er mae manteision ac anfanteision i bob dull ymchwil, mae’n hanfodol i ddefnyddio fwy nag un dull ymchwil i gael ystod o ymatebion dibynadwy a fwy cyfoethog (Alshenqeeti, 2014).  Er hyn pwysleisir bod ymchwil gyda plant wedi cael eu beirniadu ‘for its typically passive positioning of children and young people’ (Veale, 2005, dyfynnwyd yn, Punch a Oancea, 2014, tud. 50).  
Pennod 4: Canlyniadau a Thrafodaeth
Bwriedir trafod y canlyniadau yr holiaduron a’r cyfweliadau yn y bennod hon er mwyn archwilio effaith awyr agored ar les a hyder y dysgwyr. Trafodir canlyniadau’r holiaduron yn gyntaf ac yna canlyniadau’r cyfweliadau.
4.1 Holiaduron
Wrth ymchwilio i effaith awyr agored ar les a hyder y dysgwyr, dysgwyd wnaethaf ddysgu bod llawer o ddysgwyr yn mwynhau ac yn hoff o ddysgu tu fas i’r ystafell dosbarth. Wrth ddarparu 5 holiadur gyda chwestiynau agored a chaeedig i athrawon ar draws yr ysgol derbyniwyd ymatebion cymysg ynglŷn â dysgu yn yr awyr agored. Darparwyd 2 holiadur i athrawon y Cyfnod Sylfaen, a 3 holiadur i athrawon Cyfnod Allweddol 2, yn gynnwys cydlynydd yr awyr agored sy’n gyfrifol am ysgolion Coedwig ac ysgolion traeth. Gweler atodiad C. Gwelir gwahaniaeth rhwng holiaduron y Cyfnod Sylfaen sy’n dangos bod y dysgwyr yn dysgu yn yr awyr agored yn ddyddio yn y Cyfnod Sylfaen, o’i gymharu â Chyfnod Allweddol 2 sy’n dangos bod y dysgwyr yn dysgu yn yr awyr agored yn wythnosol, neu’n fisol. 
 Gwelir dadl ymysg yr athrawon ynglŷn â chyraeddiadau ac ymrwymiad y dysgwyr. Pwysleisir athrawon Cyfnod Sylfaen a’r cydlynydd yr awyr agored bod pob unigolyn yn mwynhau addysgu yn yr awyr agored, ac maent yn helpu iddynt ddatblygu hyder. Serch hynny, pwysleisia athrawon y Cyfnod Sylfaen, bod fwy o awydd gan fechgyn i ymrwymo na ferched. Dywed athrawon Cyfnod Allweddol 2, maent yn dibynnu ar yr unigolyn. Pwysleisir bod bechgyn yn treulio fwy o amser ar gyfartaledd yn gwneud gweithgareddau awyr agored ac ymarfer corff yn ddyddiol i gymharu â merched. Dengys ar gyfartaledd bod 38.8% o fechgyn i gymharu â 26.4% o ferched yn cyfranogi mewn gweithgareddau addysg gorfforol yn ddyddiol (Shenton a Rees, 2018, tud.6). 
Dywed pob athro bod gan y disgyblion fwy o hyder ac yn hapusach yn yr awyr agored i gymharu â’r ystafell ddosbarth. Dywed Nature to nurture (2018) ‘Forest School is an inspirational process that offers children, young people and adults regular opportunities to achieve and develop confidence and self-esteem through hands on learning experiences in a woodland environment.’   
Wrth ateb cwestiwn 5, sef ‘beth yw’r heriau fwyaf rydych yn wynebu wrth addysgu yn yr awyr agored?’, gwelir yr ateb fwyaf poblogaidd oedd tywydd, trefniadaeth ar gyfer ysgolion coedwig a thraeth ac adnoddau priodol. Yn ychwanegol dywed cydlynydd yr awyr agored mae’n heriol i sicrhau ‘meaningful learning in the outdoor environment.’ Wrth gyfweld ag athrawon yn yr ysgol cytunir mai’n anodd weithiau ddysgu yn yr awyr agored ar gyfer pwrpas penodol. Dywed i ddarparu profiadau ystyrlon i’r dysgwyr mae rhaid adfyfyrio fel athrawon ac mae rhaid i’r dysgwyr adfyfyrio ar y wers. Serch hynny, pwysleisia nad oes amser i adfyfyrio wrth addysgu yn yr awyr agored. Dywedir ‘meaningful experiences must incorporate time devoted to reflection’ (Taniguchi, 2014, tud. 43). Cytuna pob athro bod yr awyr agored yn cael effaith cadarnhaol a pharhaol ar hyder a lles y dysgwyr. Dywed yr athrawon wrth i’r dysgwyr ddysgu yn yr awyr agored maent yn darparu’r cyfleoedd a’r ethos iddynt fod yn barod i wneud camgymeriadau, dywed nad yw’r disgyblion yn gofidio am wneud camgymeriadau yn yr awyr agored i gymharu i ysgrifennu yn eu llyfrau yn y dosbarth. Hefyd maent yn meddu'r hyder i gwblhau unrhyw her sy’n eu hwynebu ac nad oes gan unrhyw ddisgybl ofn i gyfranogi. Defnyddir ysgol A meithrinfa ‘Nature to nurture’ yn Lerpwl, fel arfer dda ac fel sefydliad sy’n profi bod dysgu ac addysgu yn yr awyr agored yn cael effaith cadarnhaol ar ein dysgwyr ifanc. Pwysleisir (Nature to nurture, 2018), bod 75% o blant yn treulio llai o amser yn yr awyr agored na charcharorion. Defnyddir Nature to nurture y ffeithiau hyn fel cymhelliant i greu meithrinfa cwbwl yn y goedwig. Darperir profiadau i’r dysgwyr ddysgu’n annibynnol, ac yn seiliedig ar lais y dysgwyr (Nature to nurture, 2018). Ymchwilia Prifysgol Lerpwl i weld os yw’r feithrinfa awyr agored yn gweithio ac yn helpu datblygu lles a hyder y dysgwyr. Pwysleisir eu pryder bod dim ond 10% o blant feithrin yn cyflawni ddigon o ymarfer corff yn ddyddiol (Nature to nurture, 2018). Serch hynny, mae’r dysgwyr yn y feithrinfa Nature to nurture yn cyflawni’r nod yn ddyddiol. Sylweddolir o’r casgliad yr ymchwil bod cyfartaledd lles ac ymrwymiad y dysgwyr fel arfer yn 2 neu tri, sef lefelau isel neu gymedrol. Yn y feithrinfa, profir yr ymchwil bod lefelau’r dysgwyr yn cyrraedd lefelau 4 a 5, sef lefel uchel ac uchel iawn o les ac ymrwymiad. Dengys bwysigrwydd o’r ymchwiliad y Llywodraeth ar addysg gorfforol a dysgu yn yr awyr agored ar ein lles corfforol, meddyliol ac ein datblygiad personol. Pwysleisir ar gyfer y dyfodol mae rhaid parhau i ddatblygu ac hybu’r ymwybyddiaeth o’r bwysigrwydd yr awyr agored ar ein lles (HM Government, 2015). 
Dangosir ymchwil bod y plant o gartrefi trefol dan anfantais enfawr ac yn colli y profiadau gyda’r awyr agored a’r amgylchedd naturiol (Kings College London, 2010). Pwyslesir ‘10% of children play in the natural environment compared to 40% of adults when they were young’ (Kings College London, 2010, tud.1). Gan nad yw’r athrawon na’r dysgwyr yn gyfarwydd â’r profiadau hyn, mae ganddynt agwedd negyddol tuag at newid eu strategaethau o addysgu. Fel addysgwyr pwysleisir ein dyletswydd i ddarparu’r profiadau hyn, er mwyn codi a newid yr agwedd tuag at addysgu yn yr awyr agored.
Er mae’r ‘Learning Outside the Classroom Manifesto’ wedi codi ymwybyddiaeth o’r pwysigrwydd addysgu a dysgu yn yr awyr agored, a’u heffaith cadarnhaol ar ein dysgwyr (Kings College London, 2010). Gwelir wrth ymatebion yr holiaduron, nad yw pob athro yn mwynhau neu eisiau addysgu yn yr awyr agored. Ymchwilir i’r heriau yn erbyn addysgu yn yr awyr agored, pwysleisir bod y pwysau o’r cwricwlwm yn gallu gwaredu’r cyfleoedd i addysgu yn yr awyr agored. (Kings College London, 2010). Serch hynny, mae’n ddibynnu ar barn yr athrawon unigol, ‘Teachers who see the role of education as being to engage students with the outside world are more likely to value LOtC and to see fieldwork as effective pedagogy’ (Kings College London, 2010, tud. 7). Cytunir (Connor, Anhysbys), dywed nad yw plant blwyddyn 1 yn cael yr un cyfle i fynychu a hybu’r awyr agored na phlant y derbyn. Pwysleisir mai’r gwasgedd o’r cwricwlwm yn rhwystro’r athrawon rhag darparu’r profiadau awyr agored.
4.2 Cyfweliadau
Wrth gwblhau tri chyfweliad, un gyda’r athrawes Cyfnod Sylfaen, un gyda’r pennaeth y cyfnod sylfaen, ac un gyda’r cydlynydd ysgolion coedwig a chyfnod allweddol 2. 
Ydych chi wedi gweld effaith cadarnhaol wrth fynychu’r ysgolion Coedwig a Thraeth?  
Pwysleisia cydlynydd ysgolion coedwig a thraeth y pwysigrwydd o’r awyr agored, a’u gallu i godi hyder a gwella lles y dysgwyr. Wrth iddynt ddysgu yn yr awyr agored mae’r dysgwyr yn cymysgu ac yn datblygu’r hyder i siarad a chwarae gyda phob plentyn ac nid dim ond eu ffrindiau, fel yn yr ystafell dosbarth. Dywed y cydlynydd bod y plant tawel yn y dosbarth yw’r rhai sy’n dangos y gwahaniaeth wrth ddysgu yn yr awyr agored. Cytuna Oxfordshire County Council (Anhysbys, tud. 24) ‘relationships are different outdoors children who are quiet indoors are often less inhibited outdoors.’ Awgrymir i’r dysgwyr tawel a llai hyderus i ddarparu ardaloedd gosteg iddynt adeiladu eu hyder (Oxfordshire County Council,Anhysbys).
Wrth i’r plant tawel fynychu ysgolion traeth a choedwig, mae eu hyder a sgiliau chymdeithasu yn datblygu’n barhaol. Crybwylla i sôn am yr effaith o’r awyr agored ar y ddysgwyr sy’n cael trafferth yn academaidd, ‘children who don’t achieve acatemically achieve outdoors. Dywed wrth i’r dysgwyr cael y rhyddid i ymchwilio a dysgu yn yr awyr agored maent yn datblygu eu hyder a’u parodrwydd i gynnig ac arbrofi llawer o weithgareddau, ac i ddod yn fwy ymwybodol o risgiau yn yr awyr agored, ‘play outdoors teaches young people how to deal with risk and without this they are ill equipped to deal with working life’ (Hackitt, dyfynnwyd yn Gill, Anhysbys, tud.5).  Ar ôl ddechrau’r ysgolion coedwig a thraeth dywed yr athrawes eu bod wedi derbyn adborth cadarnhaol o rieni'r dysgwyr, wrth iddynt ddatblygu eu hyder a’u hymwybyddiaeth o’r awyr agored, ac wrthynt ddatblygu sgiliau gydol oes. Mae rhaid codi ymwybyddiaeth o’r pwysigrwydd addysgu yn yr awyr agored a wybod y gwahaniaeth rhwng cwblhau neu feistroli gweithgaredd yn yr awyr agored, ac addysgu a dysgu yn defnyddio ac integreiddio natur.  
Dywedir fel arfer yn cyfnod sylfaen, mae’r gweithgareddau awyr agored yn cael eu haddysgu gan y cynorthwyydd ddosbarth, oherwydd mae gormod o bwyslais ar athrawon i gwblhau tasgau ffocws. Yn debyg, dywed yn Gyfnod Allweddol 2 mae rhaid iddynt ddechrau meddwl a darparu fwy o amser i'w ddysgwyr mwynhau’r awyr agored. Pwysleisir bod y pwysau o’r cwricwlwm cenedlaethol yn rhwystro datblygiad y dysgwyr yn yr awyr agored. Dywedir (Waite, Evans a Rogers, 2012) yn y Cyfnod Sylfaen rydyn yn darparu llawer o gyfleoedd i’r dysgwyr ddysgu yn yr awyr agored, ond wrth i’r dysgwyr symud i Gyfnod Allweddol 2 nad ydynt yn darparu’r rhin cyfleoedd oherwydd mae rhaid cyrraedd y gofynion o’r cwricwlwm.

Cytunir gyda’r arweinydd yr awyr agored, wrth bwysleisio'r effaith cadarnhaol o ysgolion coedwig. ‘Forest School is an inspirational process that offers all ages regular opportunities to achieve and develop confidence through hands-on learning in a woodland environment’ (Murray a O’Brien, 2005,  tud. 11, dyfynnwyd yn Murray a O’Brien, 2007, tud. 249). 
Oes weithgareddau penodol yn yr awyr agored sy’n helpu dysgwyr wella eu hunan hyder? 
Ym mhob cyfweliad pwysleisia'r athrawon yr effaith cadarnhaol o’r ‘ddiwrnod awyr agored’ mae’r ysgol yn hyrwyddo unwaith y tymor.  Disgrifia’r ddiwrnod fel yr ‘ddiwrnod gorau erioed’ gan y dysgwyr. Ar y diwrnod awyr agored mae pob disgybl yn treulio’r holl ddiwrnod ysgol yn yr awyr agored yn gwneud ystod o weithgareddau sy’n ymwneud a lles a natur, ac maent yn cael eu cynnal yn yr ysgol, yn y coed, yn y traeth ac yn y parc.  
Yn y cyfweliad, dywed athrawes blwyddyn 1, pwysleisia Estyn yr angen i ddatblygu’r awyr agored yn yr ysgol, ‘to improve pupils’ opportunities for outdoor learning, particularly in the Foundation Phase’ (Estyn, 2016, tud. 3). Dywedir bod diffyg adnoddau i ategi’r ddysgu yn yr ardaloedd allanol (Estyn, 2016). I weithredu’r targed wnaeth yr ysgol hunan asesu ar eu strategaethau ddarparu cyfleoedd i’r athrawon dderbyn hyfforddiant yn yr awyr agored. I ymglymu’r plant a’r rhieni yn y broses o adeiladu’r ardaloedd a hybu’r awyr agored, wnaeth yr ysgol gofyn i rieni am hen esgidiau glaw i’r dysgwyr defnyddio pan faent yn mynychu ysgolion coedwig a thraeth, neu’r ardaloedd megis yr ardd yn yr ysgol. Wrth ymglymu’r plant a’r rhieni yn y broses o adeiladu’r ardd, ac wrth ofyn am gymorth i helpu gyda’r ardd, maent yn rhoi teimlad eu bod wedi cyflawni ac yn datblygu hyder yr unigolion wrth chwarae yn yr ardal.  
Ategir bod gwelliannau bychain yn darparu’r cymhelliant a’r hyder i greu'r ardaloedd effeithiol. Wrth feddwl ac adfyfyrio arno eich darpariaeth neu eich gweithgareddau awyr agored, maent yn helpu addasu i anghenion y dysgwyr, ac i sicrhau dysgu ac addysgu effeithiol (Llywodraeth Cymru, 2009). Canfu (Hancock, 2015), yr ymchwil sy’n dangos y buddion addysgol o ddysgu ac addysgu yn yr awyr agored. Wrth ddysgu ac addysgu yn yr awyr agored, maent yn adeiladu sgiliau gydol oes, megis, gwaith tîm, cymhelliant a brwdfrydedd.  
Yn ogystal ag ymweliadau i’r goedwig a’r traeth, gwelwyd esiampl o arfer dda yn yr ysgol ar y profiad dewisol. Yn ysgol A wnaethon nhw ymweliadau yn wythnosol i’r siop leol. Ategir (Estyn, 2016) bod ysgol yn hybu eu hadnoddau lleol, megis y parc a’r siop i ategir dysgu. Wrth ymuno ac arsylwi ar y daith gwelwyd ymrwymiad y plant a’u hyder yn cynyddu wrth ddewis yr eitemau priodol, ac wrth chwilio am yr eitem ratach. Arsylwyd mwynhad y dysgwyr o’r profiad a’r sgiliau roeddent nhw’n dysgu. Dewisodd yr ysgol grŵp o blant gallu gwan, er mwyn helpu cyrfau eu sgiliau yn ymarferol. Cafodd yr ymyrraeth canlyniad cadarnhaol ar y dysgwyr wrth iddynt ymrwymo a datblygu sgiliau gallwn ddefnyddio ym mywyd pob dydd. 
Darperir yr ysgol weithdrefnau effeithiol i’r dysgwyr ADY, ac wrth ddarparir asiantaethau a’r gweithgareddau effeithiol, gwelir datblygiad cadarnhaol ymysg ymrwymiad y dysgwyr. Gweithir yn agos i’r dysgwyr yn yr awyr agored wrth ddarparu gweithgareddau i helpu datblygu hunan hyder y dysgwyr (Estyn, 2016).   
[image: ] 
[image: ]Gwelir arwyddocâd yn y canlyniadau, wrth i’r farn ynglŷn â dysgu ac addysgu yn yr awyr agored yn gwahaniaethu ymysg yr athrawon. Dadansoddir bod athrawon Cyfnod Sylfaen yn fwy agored a parod i addysgu yn yr awyr agored i gymharu ar athrawon Cyfnod Allweddol 2. Serch hynny, pwysleisir ymchwil cadarn megis nature by nurture, bod dysgu ac addysgu yn yr awyr agored yn cael effaith cadarnhaol ar les a hyder ein dysgwyr, ac yn helpu i'w ddatblygu i fod yn ddysgwyr annibynnol sydd ‘a’r sgiliau a’r wybodaeth sydd eu hangen i ddelio â’u bywyd pob dydd mor annibynnol ag y gallant.’ (Donaldson, 2015, tud.31).
Pennod 5: Casgliad 

Wrth ymchwilio i effaith dysgu ac addysgu yn yr awr agored ar les a hyder y dysgwyr, yn gyffredinol gwelir effaith gadarnhaol ar eu lles a hyder personol y disgyblion. Serch hynny, gwelwyd hefyd bod yna llawer o heriau wrth ddysgu ac addysgu yn yr awyr agored, megis tywydd a phwysau’r cwricwlwm. Ond wrth ymchwilio gwelir bod y buddion yn gorbwyso’r anfanteision a’r heriau. I’r dyfodol, wrth i’r cwricwlwm newydd ddatblygu ar draws yr ysgolion, gwelir bydd fwy o gyfle i addysgu yn yr awyr agored yn enwedig yng Nghyfnod Allweddol 2, wrth iddynt anelu at ddatblygu ‘unigolion iach hyderus’ ar gyfer y dyfodol (Donaldson, 2015, tud. 30). 

Gwelir o’r ymchwil y budd o ysgolion coedwig a thraeth, a’u heffaith cadarnhaol ar y disgyblion. Ffocysir yr ysgolion coedwig a thraeth ar ddatblygu lles a hyder ein dysgwyr a sgiliau newydd yn yr awyr agored. Pwysleisia’r ymchwil Nature to nurture (2018) y budd o ysgolion coedwig ar ddatblygiad y dysgwyr, a ddengys maent yn mwynhau a dysgu ar yr un pryd. Gwela arfer dda yn Ysgol Llandrillo yn Rhos, wrth iddynt hybu ysgolion coedwig er mwyn wella iechyd a lles eu dysgwyr (Estyn, 2016). Ddarperir cyfrifoldebau i unigolion megis ‘green rangers’ a ‘art ninjas’ (Estyn, 2016), sy’n cyfrannu tuag at fywyd pob dydd yn yr ysgol, er mwyn helpu a hybu lles o fewn i’r ysgol.  Awgrymir, ar gyfer y dyfodol gellir cynnal fwy o ymchwil ac astudiaeth ynglŷn ag addysgu yn yr awyr agored er mwyn ddatblygu lles a hyder y dysgwyr, i wneud pob ysgol  yn fwy ymwybodol o’r buddion o addysgu yn yr awyr agored.

Ar gyfer gyrfa bersonol, bydd yr ymchwiliad hwn o fudd wrth ddefnyddio’r awyr agored fel un o fy strategaethau addysgu. Rydw i’n hyderus fel athrawes newydd y dyfodol i hybu’r awyr agored, ac i fy nysgwyr gweld y manteision a’r buddion ar eu datblygiad, lles corfforol a feddyliol personol wrth ddysgu ac arbrofi yn yr awyr agored. Yn ogystal o fy ymchwil ac wrth arsylwi ar fy mhrofiad dewisol gwelir mai’r awyr agored yn helpu datblygu sgiliau gydol oes y dysgwyr, ac yn rhoi’r cymhelliant iddynt lwyddo ym mywyd hyd yn oed os nad ydynt yn academaidd yn yr ysgol. Wrth ddysgu ac addysgu yn yr awyr agored mae’r dysgwyr yn ennyn yr hyder i gymryd risgiau er mwyn lwyddo, ac wrth i’r cwricwlwm newydd ddatblygu yng Nghymru gobeithir bydd addysgu trwy’r awyr agored yn datblygu ymhellach. Dywed Dewey (1971, dyfynnwyd yn Rubens, 1997, tud. 58) ‘ no experience having a meaning is possible without some element of thought, ac wrth hybu hyn yn fy strategaethau addysgu byddaf yn darparu profiadau ystyrlon yn yr awyr agored i’r dysgwyr. 

